**Beboerbrev nr 3 den 11. august 2022**

**1: Balkonger**

Vi regner med at ombygginger av balkonger i år vil omfatte 4 balkonger i THV 7. Resten av balkongene kommer til neste år.  Det antas at arbeidene begynner i uke 33.

**2: Male prosjekt**

Beising av nr 5 er i gang og deretter følger nr 1.

Maleprosjektet vil fortsette til neste år som orientert om på fellesmøte. Vi ønsker nå å få beising av husene inn i en organisert rotasjon med forhåpentligvis 12 år syklus, dog kanskje oftere mot syd.

**3: Garasjeplassene**.

Endelig er vi nå snart klar til at alle som skal signere på skjøter for å bytte parkeringsplasser kan få gjort dette. Noen har kjøpt av sameiet, men ikke fått dette tinglyst. Her vil vi måtte gå rundt med mange dokumenter som skal signeres. Håper ikke for mange har vanskelige spørsmål.

**4: Innkalling**

Av ekstrautgifter i år må vi betale husmaling, balkonger og makeskifte av parkeringsplasser.  Vi innkaller 3 millioner og regner med det holder. Innbetalingsdato blir 1 oktober og går sammen med fellesutgiftene. Dere skal snart få brev fra OBOS med hva hver seksjon skal betale.

**5: Datatjenester**

Etter noen problemer begynner det å bedre seg.

Styrereferater skal nå ligge inne.  Men dokumenter under fanen "Nyttige dokumenter" og "Sameiemøter" er forsvunnet.  Vi jobber med saken.

Vi har hatt litt problemer med at noen, meg selv inkludert, ikke har kommet inn på alle sidene.  Hvis noen støter på problemer vil vi gjerne høre om det. 

**6: Anlegg av fartsdump.**

Det er fra flere blitt kommentert at biler holder en for høy fart i vår innkjørsel, i hvert fall frem til fartsdumpen.  Det er foreslått å legge en ekstra fartsdump av samme type som vi har, rett etter nedkjørselen til garasjen til nr 77.Det er også foreslått et privat fartsskilt på 20 km da humpene er tilpasset det.

 Kommentarer mottas gjerne.

**7: Navneskilt**

Til hver seksjon skal det være et navneskilt ved døren og et ved garasje inngangen.   Alle skal ha samme font. Dette skal besørges av 1HH. Når noen flytter inn må de gi beskjed til 1HH om hva som skal stå på skiltet og så ordner de resten. Vi vil helst unngå hjemmelagde klistrelapper.

**8: Nedbetaling av fellesgjeld.**

 Det er inngått avtale med OBOS, som vedtatt på årsmøtet, at den enkelte seksjonseier kan nedbetale sin del av fellesgjelden. Dette skal dere ha fått brev om fra OBOS med oppfordring om å inngå avtale med OBOS snarest dersom dere vil nedbetale.  Det kan gjøres to ganger i året, november og mai.  De som ønsker å gjøre det i november anmodes om å ordne formalitetene nå.

Til sist er det kommet en henvendelse om at noen, man vet ikke hvem, visstnok musiserer med fiolin, blokkfløyte og triangel.  Hvis noen vet hvem dette gjelder, om man kan ta hensyn, lukke vinduer og kanskje sette sordin på fiolinen.  For noen som har hjemmekontor med krav til konsentrasjon er det noe plagsomt. 

Hilsen

Styret